**projektas**

**reg. Nr. T-61**

**2.27. darbotvarkės klausimas**

**Pasvalio rajono savivaldybės taryba**

# sprendimas

**dėl pasvalio rajono savivaldybės tarybos 2015 m. rugsėjo 29 d. sprendimo nr. T1-131 „Dėl viešosios įstaigos pasvalio ligoninės stebėtojų tarybos sudarymo“ pakeitimo**

2020 m. kovo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos savivaldybių tarybų rinkimų įstatymo 91 straipsnio 1 dalimi, atsižvelgdama į Pasvalio rajono savivaldybės tarybos narių – Reginos Mitrienės ir Antano Sudavičiaus 2020 m. vasario 1 d. prašymus bei Lietuvos gydytojų sąjungos Pasvalio filialo 2020 m. kovo 9 d. raštą „Dėl atstovo delegavimo į VšĮ Pasvalio ligoninės stebėtojų tarybą“, Pasvalio rajono savivaldybės taryba nusprendžia:

1. Pakeisti Pasvalio rajono savivaldybės tarybos 2015 m. rugsėjo 29 d. sprendimą Nr. T1-131 „Dėl viešosios įstaigos Pasvalio ligoninės stebėtojų tarybos sudarymo“:

1.1. pakeisti 1.2 punktą ir jį išdėstyti taip:

„1.2. Jelena Mikoliūnienė – gydytoja, Lietuvos gydytojų sąjungos Pasvalio filialo atstovė;“

1.2. pripažinti netekusiu galios 1.4 punktą.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Socialinės paramos ir sveikatos skyriaus

vyriausioji specialistė (Savivaldybės gydytoja) Dalia Vasiliūnienė

2020-03-09, tel. (8 451) 54 086

Suderinta DVS Nr. RTS-70

Pasvalio rajono savivaldybės tarybai

**AIŠKINAMASIS RAŠTAS**

**dėl pasvalio rajono savivaldybės tarybos 2015 m. rugsėjo 29 d. sprendimo nr. T1-131 „Dėl viešosios įstaigos pasvalio ligoninės stebėtojų tarybos sudarymo“ pakeitimo**

**2020-03-09**

Pasvalys

1. **Problemos esmė**

Sprendimo projektu siūloma pakeisti Pasvalio rajono savivaldybės tarybos 2015 m. rugsėjo 29 d. sprendimą Nr. T1-131 „Dėl viešosios įstaigos Pasvalio ligoninės stebėtojų tarybos sudarymo“.

Sprendimo projekto tikslas – užtikrinti Lietuvos Respublikos savivaldybių tarybų rinkimų įstatymo 91 straipsnio 1 dalies nuostatų įgyvendinimą.

Lietuvos Respublikos savivaldybių tarybų rinkimų įstatymo 91 straipsnio 1 dalis (įsigaliojo 2020 m. vasario 1 d.) numato, kad Savivaldybės tarybos nario pareigos yra **nesuderinamos su tos viešosios įstaigos, kurios savininkas**ar vienas iš dalininkų **yra savivaldybė,** vienasmenio vadovo ir **kolegialaus valdymo organo nario pareigomis.**

Yra gauti Savivaldybės tarybos narių – Reginos Mitrienės ir Antano Sudavičiaus prašymai išbraukti juos iš VšĮ Pasvalio ligoninės stebėtojų tarybos sudėties dėl nesuderinamų pareigų su Savivaldybės tarybos nario pareigomis (prašymai pridedami). Vietoje Reginos Mitrienės, kuri į VšĮ Pasvalio ligoninės stebėtojų tarybą buvo deleguota Gydytojų profesinės sąjungos, Lietuvos gydytojų sąjungos Pasvalio filialas siūlo gydytoją Jeleną Mikoliūnienę (raštas pridedamas).

**2. Kokios siūlomos naujos teisinio reguliavimo nuostatos ir kokių rezultatų laukiama**

Priimtas sprendimo projektas įtakos korupcijai neturės.

**3. Skaičiavimai, išlaidų sąmatos, finansavimo šaltiniai**

Sprendimo įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai**, **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nereikia.

**6. Sprendimo projekto iniciatoriai**

Savivaldybės meras, Socialinės paramos ir sveikatos skyriaus vyriausioji specialistė (Savivaldybės gydytoja).

**7. Sprendimo projekto rengimo metu gauti specialistų vertinimai ir išvados**

Nėra.

PRIDEDAMA:

1. R. Mitrienės prašymas, 1 lapas.
2. A. Sudavičiaus prašymas, 1 lapas.
3. Lietuvos gydytojų sąjungos Pasvalio filialo raštas, 1 lapas.

Socialinės paramos ir sveikatos skyriaus

vyriausioji specialistė (Savivaldybės gydytoja) Dalia Vasiliūnienė